cyanic-selkie/wikianc huggingface dataset:
Kwame Twumasi Ampofo
Kwame Twumasi Ampofo (dem born am on 3 June 1968) be Ghanaian politician den current member of de 7th Parliament for de 4th Republic of Ghana den member of de Eighth Parliament for de Fourth Republic of Ghana wey he dey rep de Sene West Constituency insyd de Bono East Region of Ghana for de ticket for de National Democratic Congress (NDC).
Early life and education
Dem born am Ampofo for 6 March 1968 for Kwame Danso, ebe town wey dey de Bono East Region for Ghana insyd. He go attend de Essex County College, NJ, USA, 2005 wey he san study BSC in Business Management
Kyeiwaa
Ein Career
Mensah start ein career as singer give African Brothers band wey na Nana Kwame Ampadu be de lead singer. She then appeared in the Akan Drama TV series. Nana Bosomprah introduced for de Cantata TV Drama.
Sefwi-Wiawso Municipal District
Sefwi-Wiawso Municipal District bi one of de nine districts wey dey for Western North Region, Ghana. Originally dem create am as an ordinary district assembly insyd 1988 wey dem dey call am Sefwi-Wiawso District, wey ein southwest part for de district dem split off am go create Sefwi-Akontombra District on 29 February 2008; thus ein remaining part wey dem retain am as Sefwi-Wiawso District, wey later dem elevate am come municipal assembly status insyd March 2012 (effectively 28 June 2012) wey ebecome Sefwi-Wiawso Municipal District. De municipality dey insyd de northeast part of Western North Region den egey Wiawso as ein capital town.
Kyeiwaa
Ein Life matter
Kyeiwaa marry Micheal Kissi Asare for United States Worcester, Massachusetts for Saturday, July 25, 2020 insyd.
Kyeiwaa
Kwame Twumasi Ampofo
Politics
Ampofo be member for de National Democratic Congress (NDC).
2012 elections
Dem first vote give am to go to Parliament during de 2012 Ghanaian general election as member of Parliament for de Sene West Constituency wey dey insyd de Bono East Region for Ghana. During de elections, he poll 12,511 votes out of de 19,504 valid votes cast wey edey rep 64.14%.
Sarkodie (rapper)
Michael Owusu Addo (dem born am July 10, 1988) professionally he be known as Sarkodie (/sɑːrˈkɔːdiɛ/), be Ghanaian rapper, songwriter den entrepreneur wey comot Tema. Hin contribution for Ghana music industry make he claim chao accolades, examples be de Vodafone Ghana Music Award for "Artiste of the Decade". Dem name am de first winner of BET's Best International Flow artist for de 2019 BET Hip Hop Awards inside. He sa be considered as one person wey he push Azonto genre den de dance wey he sa be person wey he be one of de most successful rapper of all time for African rappers inside.
Kwame Twumasi Ampofo
2016 elections
He san contest again for de 2016 Ghanaian general elections den poll 10,229 votes wey edey make 51.86% for de total votes cast wey de NPP parliamentary candidate Joseph Mackay Kumah get 8,747 making 44.3% for de total votes cast, de PPP parliamentary candidate Dramani Manu get 565 votes wey edey rep 2.9% for de total votes den de CPP parliamentary candidate Daniyawu Mohammed get 184 votes wey edey rep 0.9% for de total votes cast.
2020 elections
He san go contest again for de 2020 Ghanaian general election den poll 13,116 votes wey de NPP parliamentary candidate Joseph Mackay Kuma get 13,100 votes.
Career
Ampofo work as de managing director for Premier Pharmaceuticals from 2006 go 2012.He san work as de Assistant managing director for Ghana Oil Premier Pharmaceuticals from 2003 go 2006. He job plus Ghana Education Service from 1993 go 1995 as teacher. He san be de Deputy Minister of Education before. Rydee, he be member of parliament give de Sene West Constituency (from 2012 to date).
Black Sherif
Mohammed Ismail Sherif Kwaku Frimpong (born 9 January 2002), professionally dem know am as Black Sherif, formerly Blacko, be Ghanaian singer den rapper. First nu na he gain popularity for 2021 insyd plus ein song "First Sermon," wey he release am for May insyd. De "Second Sermon" follow am for July insyd.
Ein breakthru cam for March 2022 insyd plus ein hit single "Kwaku the Traveller," wey reach Number 1 for de Ghanaian den Nigerian Apple Music charts top. (Na dem spy ein music video 17 million times.) He then release ein debut album, The Villain I Never Was, for October 5, 2022.
Ein early life den education
Dem born den raise Mohammed Ismail Sherif for Konongo-Zongo, for de Ashanti Region for Ghana insyd. As both ein parents job mostly for overseas, he start dey live plus ein aunt den oda extended family members for de age of 10. Ein nomadic lifestyle expose am go multiple influences den different cultures for early age.
Sherif attend ein basic education for Konongo Zongo Islamic Basic School den later for Pinamang Educational Complex, wer he graduate junior high school. He then later plete ein secondary education for Kumasi Academy, wer he pick up interest for music den dancing insyd.
He be former student for de University of Professional Studies (UPSA), na he dey study for de University of Ghana for October 2022.
Ein career
Black Sherif begin ein career for 2019 insyd plus de release of ein song "Cry for Me" for YouTube top. Dem release ein debut single "Money" for May 25, 2020, along plus music video. For May 2021 insyd, dem release ein single "First Sermon", wey increase ein audience further. Dem release de song ein sequel, "Second Sermon," for July insyd wey e receive remix plus fellow African artist Burna Boy.
Black Sherif ein breakthru cam for March 2022 insyd plus ein single "Kwaku the Traveller," wey reach Number 1 for de Ghanaian den Nigerian Apple Music charts wey e cam turn ein most popular song. He release ein debut album, The Villain I Never Was, for October insyd, de singles "45" den "Soja" support am.
Black Sherif perform for de 25th anniversary of de Music of Black Origin (MOBO) Awards, wey take place for de OVO Arena for Wembley, London insyd. For December 2022 insyd, he host ein debut concert, de "Mozama Disco Concert," for Accra insyd.
For 20 February 2023, Black Sherif chop de Best Hip Hop award for de Soundcity MVP Awards, wey dem hold am for de Eko Convention Centre for Lagos insyd. He play de Palladium Times Square for New York City insyd for May 20.
Since March 2023 Black Sherif perform for de Wireless Festival for Abu Dhabi insyd, Something In The Water Festival for Virginia Beach insyd den Afronation Miami. He be de first Ghanaian wey perform for de Wireless Festival for de UK insyd.
Ein artistry
Black Sherif ein music be blend of highlife, reggae, den hip hop, specifically UK drill, subgenre of drill music den road rap, dey borrow from de U.S. Chicago styles wey originate from Brixton, London insyd from 2012 dey go wey be often about violent den hedonistic criminal lifestyles. Chaw of ein lyrics be for Akan dialect insyd, Twi, ein native tongue. He claim say ein musical influences be rappers Kanye West, Travis Scott, Saint Jhn, Dave, Stormzy, J Hus den Ghanaian artists Mugeez den Sarkodie.
Controversies
For 11 April 2022, dem file lawsuit against Black Sherif secof alleged breach of contract after he sign deal plus Empire Shadrach Agyei Owusu; de CEO of Waynes Chavis Consult, dey seek de court make e restrict Black Sherif make he no perform for events widout ein authorization. De Accra High Court (Commercial Division) dismiss de injunction dem file against am wey sought make e prevent de singer ake he no perform music he release under ein management.
Ein life matter
Black Sherif be Muslim.
Senegal
Senegal alias de Republic of Senegal, be country for West Africa, wey dey de Atlantic Ocean coastline insyd.
Kyode people
De Akyodes dey communities Shiare, Abrewanko, Odomi, Nyambong, Kyilinga, Lebon, Siban, Pawa, Sabon (Kabre Akura), Bonakye, Krachi Akura, Kpabo Akura, Gekorong, Okata (Katai Junction), Kanba (Abrewanko Junction), Nyakoma, Agou, New Agou, Asuogya, Keri, Kabiti, Akonsigewi (Dogokitiwa), Kromase, Anebogewi (Nyambong Junction) den Kue. De paramount seat dey Shiare inside. Dem dey bell kingship gewura, wey e be de form of leadership for dis communities inside. Every community get hin chief, or wura, wey dey rule de town. Dem dey bell de Kromase chief kromase wura. But dem dey bell de Shiare chief shiare wura or osulewura, wey dey mean King of de kingdom.
Sefwi Akontombra District
Sefwi-Akontombra District bi one of de nine districts wey dey insyd Western North Region for Ghana. Originally ebi formerly part of de den bollar Sefwi-Wiawso District insyd 1988, wey dem create am from de former Sefwi-Bibiani District Council, until ein southwest part of de district dem split am off go create Sefwi-Akontombra District on 29 February 2008; ein remaining part dem retain am as Sefwi-Wiawso District (wey later dem elevate am to municipal assembly status insyd March 2012 (effectively 28 June 2012) for am to become Sefwi-Wiawso Municipal Assembly). De district assembly dey de northeast part of Western North Region den egey Akontombra as ein capital town.
September
September be de ninth month of de year wey dey both Julian den Gregorian calendars, ebi de third of four months wey get length of 30 days, wey esan be de fourth of five months wey get length of fewer than 31 days.
Sene West District
Sene West District bi one of de eleven districts for Bono East Region wey dey Ghana. Originally na ebi formerly part of de den-bollar Sene District on 10 March 1989, wey until de eastern part for de district wey dem split am off go create Sene East District on 28 June 2012; thus de remaining part wey dem rename am as Sene West District. Demma district assembly dey for de eastern part of Bono East Region den egey Kwame Danso as ein capital town.
Mariama Owusu
Mariama Owusu be Ghanaian jurist. She be de current judge of de Appeal Court, dem nominate am as Supreme Court Judge for November 2019 insyd wey dem vet am for 9 December 2019 insyd. Dem swear am in for 17 December 2019 insyd. Prior to ein appointment, she serve for de bench for thirty-eight (38) years.
Cassiel Ato Forson
Cassiel Ato Baah Forson bi a Ghanaian politician den member of de Seventh Parliament of the Fourth Republic of Ghana den a member of de Eighth Parliament of the Fourth Republic of Ghana wey he dey rep de Ajumako-Enyan-Esiam Constituency insyd de Central Region for de ticket of de National Democratic Congress (NDC). Insyd 2013 he come serve as de deputy Minister for Finance.
Mariama Owusu
Ein Early life den Education
Mariama Owusu dey cam from Beposo wey dey Ashanti Region of Ghana. She get ein secondary education for T.I. Ahmadiyya Secondary School wey dey Kumasi (T.I. Amass) from Form One go Upper Six.
Cassiel Ato Forson
Rydee he bi de Minority Leader for Parliament of Ghana.
Hain, Ghana
Hain be community wey dey Jirapa District for Upper West Region for Ghana insyd. De people of Hain dey celebrate de Tinmaale Festival.
Mariama Owusu
Ein Career
She start dey serve for de bench as District Magistrate from 1990 go 1992. She cam turn Circuit Court judge for 1992 insyd wey she serve for dat capacity till 2000 insyd wey dem make am High Court judge. For 2003 insyd, dem appoint am as de supervising High Court judge for Sunyani till 2005. She remain High Court judge till 2006 insyd wey she sit for de Court of Appeal. Na she be justice of de Court of Appeal till ein nomination for de role of Supreme Court Judge for November 2019 insyd. Dem swear am in office for 17 December 2019 insyd.
Cassiel Ato Forson
Early life den education
Dr. Forson dem born am on 5 August 1978 wey he hail from Ajumako Bisease insyd de Central Region of Ghana. He gey ein PhD insyd Business and Management (finance option) insyd September 2020 from de Kwame Nkrumah University of Science and Technology (KNUST) insyd Ghana. Prior to getting ein doctorate, de MP gey two masters degrees: A master of Science insyd Taxation from de University of Oxford, UK den another Master of Science degree insyd economics from KNUST. He gey ein first degree insyd accounting from de South Bank University insyd London.
Mariama Owusu
Ein Career
Owusu serve as de president of de Ghana Chapter of de International Association of Women Judges for sam period of four years. She san serve as member of de Ethics Committee of de Judicial Service. From 2010 go 2014, na she be member of de Performing Assets Committee, Judicial Service.
Cassiel Ato Forson
Early life den education
Dr. Forson bi a member of de Institute of Chartered Accountants, Ghana den a fellow of Chartered Institute of Taxation.
Mariama Owusu
Ein Career
Na she be part of sam seven-member panel wey do de hearing of de 2020 election petition by John Mahama against De Electoral Commission of Ghana den Nana Akufo-Addo.
Cassiel Ato Forson
Career
Dr. Forson bi a Ghanaian Legislator, Fiscal Economist, Chartered Accountant, Tax practitioner den Entrepreneur wey he gey professional experience spanning two decades insyd both private den public sectors. He bi de managing director for Forson Contracts Limited insyd de United Kingdom. He san dey serve as de chief executive officer for Omega Africa Holding Limited.
Politics
Dr. Forson bi a member of de National Democratic Congress (NDC). He bi NDC member of parliament wey he dey rep Ajumako-Enyan-Esiam constituency since 2009. He bi currently de Minority Leader.
2008 elections
Insyd 2008 he come contest insyd de Ghanaian General Elections den win. He garner 18, 593 votes wey edey rep 51.66% for de total votes cast den hence defeat de other contestants wey edey include William Kow Arthur-Baiden, Alex Arthur, Rexford Mensah den Evans Addo-Nkum.
2012 elections
Under de ticket of de National Democratic Congress again, he come contest insyd de 2012 Ghanaian General Elections den win by obtaining 24,752 votes wey edey rep 52.67% for de total votes cast.
2016 elections
Insyd 2016, he contest again insyd de 2016 Ghanaian General Elections den he san win giving him de chance go rep ein constituency for de third term. During de 2016 elections, he come contest against Ransford Emmanuel Kwesi Nyarko, Jerry Henry Quansah, Sarah Mensah den Monica Daapong. He defeat dem all by obtaining 25,601 votes wey edey rep 53.55% for de total votes cast.
Kwesi Arthur
Emmanuel Kwesi Danso Arthur Junior (dem born am 18 December 1994), known professionally as Kwesi Arthur, be Ghanaian rapper, singer den songwriter wey komot from Tema, Ghana. He rise to fame for 2017 insyd plus ein hit single “Grind day” wey receive widespread acclaim wey he co-sign from rap heavyweights Sarkodie and Medikal. For 2019 insyd, hin second EP Live from Nkrumah Krom Vol II garnered more than 2 million streams for de first week insyd of hin release.
Arthur chop chao accolades, wey dey include Rapper of de year den Hip Hop Song of de year at de Vodafone Ghana Music Awards as well as a Viewer’s Choice Best International Act nomination at de 2018 BET Awards. He come turn de second Ghanaian rapper wey BET Hip Hop Awards Cypher after dem nominate Sarkodie for 2019 insyd.
Ein early life den education
Dem born Kwesi Arthur for 18th December, 1994 for Tema insyd. Dem raise am for Tema Community insyd, wey he be de second of four children plus bro dem dey bell Dayonthetrack, he sanso be musician. After he plete ein high school education for Temasco for 2013 insyd, Kwesi ein plans say he go further ein education go study Psychology den Law for University of Ghana come to standstill sake of lack of funds. Dis make de rapper make he consider job offer as security guard for Tema insyd. Although dem accept am for de security job, Kwesi decide say he go pursue ein music career for sum local recording studio. Here nu, he make deal plus de recording studio ein owner he go learn music production den record for free: in exchange, Arthur go perform menial tasks for de studio like he go sweep den do general maintenance. For 2016 insyd, he meet management wey komot Ground Up Chale, wey be social media movement give young artists for West Africa insyd, wer he record ein hit record Grind day for dema studios year later.
Sangmorkie Tetteh
Sangmorkie Tetteh be Ghanaian media personality. Na she be de Deputy News Editor give TV Africa wey she san dey host de station ein major news bulletin before she resign. Sangmorkie work plus oda media houses lyk Ghana Broadcasting Corporation (GBC), Choice FM, TV3, GHOne den TV Africa.
Ein educational life
Sangmorkie go secondary school for Mfantsiman Girls Senior High School. She later graduate wey she get Bachelor of Arts for Communications inside, majoring in development communication for de African University College of Communications (AUCC) wey she later go attain Bachelor of Laws for Central University for 2020 inside she san attain master's degree for international relations inside den diplomacy from de Ghana Institute of Management and Public Administration(GIMPA).
Ein career
She be media consultant for broadcast journalism for TV, radio den print inside. She be gender advocate wey she dey job within de policy den research sectors. She get thirteen years experience for journalism inside wey na she job plus GBC, Choice FM, TV3, GHOne TV den TV Africa.
Ein legacy
Dem claim say she wey she introduce Kase3 Hyew den News Beat wey be de mid-morning den de mid-afternoon news bulletins during ein tym for TV Africa as Deputy News Editor.
Sene East District
Sene East District bi one of de eleven districts for Bono East Region wey dey for Ghana. Originally na ebi part of de den-larger Sene District wey on 10 March 1989, until ein eastern part for de district insyd dem split am off go create Sene East District on 28 June 2012; thus wey de remaining part dem been rename as Sene West District. De district assembly dey for de eastern part of Bono East Region wey ein gey Kajaji as ein capital town.
Larabanga
Dem san know de village secof sam Mystic Stone, e get sam patterned vernacular architecture, wey be de entrance go de Mole National Park
Legend of de Mystic Stone
During de British rule, dem do sam road near de Larabanga Mosque. Dem komot sam stone as dem dey do de road, de next morning dem san find de stone for der, dem san komot am de stone san cam back de next day. Wey de officials gree say dem go build de road around de stone, secof dat dem dey bell am Mystic Stone.
References
Larabanga
Kwesi Nyantakyi
Ein early life
Waa mummie wey born am, den Akan puppie wey comot Kwaso for Ashanti Region, Nyantakyi grow up for Wa insyd dat be wer he get ein education.
Ein life matter
He be practicing Muslim, na dem born am Christian wey he convert come Islam from de age 47, after ein mummie remarry Muslim man years back for de seventies insyd. Nyantakyi get wife, Christine-Marie Nyantakyi. He get two kiddies plus ein wife Christine.
Ein awards
Nyantakyi endear ein body to chaw Ghanaians sake of chaw achievements as football administrator. For 2012 insyd, dem name am de 32nd most influential Ghanaian.
Harold Lloyd
Harold Clayton Lloyd, Sr. (April 20, 1893 – March 8, 1971) be American actor, comedian, den stunt performer wey appear for chaw silent comedy films inside.
Ein early life
Dem born Lloyd for April 20, 1893, for Burchard, Nebraska inside, he be James Darsie Lloyd den Sarah Elisabeth Fraser dema kiddie. Ein paternal great-grandparents be Welsh. For 1910 inside, after ein poppie get several business venture failures, Lloyd ein parents divorce wey ein poppie move plus ein kiddie go San Diego, California. Lloyd come get interest for theater inside de time he be kiddie, wey he job for repertory companies inside. He often experiment plus makeup, so say he go disguise ein youthful appearance.
Ein death
Lloyd die of prostate cancer for March 8, 1971, he chop 77, for ein Greenacres home in Beverly Hills, California inside. Dem inter am for crypt inside for de Great Mausoleum for Forest Lawn Memorial Park Cemetery for Glendale, California inside. Ein former co-start Bebe Daniels die eight days after ein, wey ein kiddie Harold Lloyd Jr. die three months after ein.
Cassiel Ato Forson
Deputy Minister for Finance
Insyd 2009 he come become a member of de Parliament of Ghana den serve as de deputy minister for Finance insyd 2013. As deputy Minister he serve as a member of Ghana ein Economic Management Team. He san serve on several boards wey edey include dat for Bank of Ghana den Ghana Cocoa Board. He san become Ghana ein Alternate Governor for de International Monetary Fund (IMF) den de World Bank. Ein expertise san bring am to light wen he come chair de Committee wey implement de Ghana Integrated Financial Management Information System Reforms (GIFMIS).
Personal life
Forson bi Christian. He marry wey he gey two kiddies.
Controversy
Forson wey dem allege say he cause financial loss to Ghana as he do procurement for 200 ambulances between 2014 den 2016.
An Accra High Court has ordered Dr Cassiel Ato Forson, Minority leader in Parliament, to open his defence in the €2.37 million ambulance case.
Seth Kwame Acheampong
Seth Kwame Acheampong (born December 18, 1971) be Ghanaian politician wey esana be member of de Seventh Parliament of the Fourth Republic of Ghana. He dey represent de Mpraeso Constituency for Eastern Region insyd on de ticket of de New Patriotic Party.
Personal life
Acheampong be Christian (Presbyterian). He marry.
Early life and education
Dem born Acheampong on December 18, 1971. He dey komot from Atibie-Kwahu, a town for Eastern Region insyd of Ghana. He go de Graduate School of Management, France, Paris den obtained ein postgraduate diploma for Management insyd in 2008.
Politics
Acheampong be member of de New Patriotic Party (NPP). He sana be member of de 5th, 6th den 7th parliament of de 4th Republic of Ghana.
Heal Ghana
Heal Ghana be NABCO ein module wey be Government of Ghana initiative wey dem set up so say e go address graduate unemployment for de country insyd. De module go provide opportunity to graduates wey dey de health space for de country insyd.
Hellena Wrappah
Hellena Wrappah (dem born am 12 September 1973) be Ghanaian sprinter. She compete for women's 200 metres for 2000 Summer Olympics insyd.
Mole-Dagbon people
De Mole-Dagbon be meta-ethnicity den western Oti-Volta Gur ethno-linguistic group wey dey reside for six present-day West Africa countries inside namely: Benin, Burkina Faso, Ghana, Ivory Coast, Mali den Togo. Dem dey number more dan 15 million.
Serwaa Kesse Girls' Senior High School
Serwaa Kesse Girls' Senior High School be female public wey dey locate for Duayaw Nkwanta for Tano North Municipal District for Ahafo Region for Ghana insyd. For September 2022, dem emerge winners for de 2022 National Business Pitch Competition wey dem hold for Accra insyd.
History
First nu Kwame Nkrumah establish de school for 1965 insyd as Women's Training College. For 15 August 1970, dem change am go mixed public secondary school wey dem name am Duayaw Nkwanta Secondary School.Finally for 2003 insyd, dem convert am go female senior high wey dem san name am to ein current name. Dem name de school after de Duayaw-Nkwanta Traditional Area dema first Queen mother.
For 2013 insyd, na de headie give de school be Doris Bainn.
For 2018 insyd, ne de headmistress give de school be Mrs. Doris Cobbinah.
For 2018 insyd, de school take part for de qualifying stage for de National Science and Math Quiz insyd.
Philanthropy
For March 2018 insyd, de school ein management den students donate assorted items give de inmates for de Sunyani Female Prisons. Dem presente items like biscuits, detergents, bags of rice, sanitary pads, clothing, sugar den cooking oil.
Haruna Seidu
Alhaji Haruna Seidu be Ghanaian politician den member of parliament give de Wenchi constituency wey dey Bono region.
Ein early life den education
Dem born Haruna for 4 February 1974 wey he komot from Wenchi wey dey Bono region for Ghana insyd. He get ein Masters for Business Admin for Marketing for 2015 insyd.
Ein career
Na Haruna be de Marketing den Administrative Manager give Lamini Investment Ghana Limited. He be farmer.
Ein political career
Haruna be member of NDC wey currently he be MP give Wenchi Constituency. He chop de parliamentary seat plus 26,068 votes wey dey make 51.1% for de total vote whilst de NPP parliamentary candidate, George Yaw Gyan-Baffuor get 23,102 votes wey dey make 45.3% of de total votes.
Committee
Haruna be member of de Special Budget Committee.
Ein life matter
Haruna be Muslim.
Philanthropy
For January 2022 insyd, he donate 36 new wheelchairs give sum PWDs wey dey Wenchi Municipal insyd.
Lawrence Ati-Zigi
Lawrence Ati-Zigi (dem born for 9 November 1996) be Ghanaian footballer wey dey play as goalkeeper for FC St. Gallen for de Swiss Super League insyd en de Ghana national team (Black Star).
Ati-Zigi represent Ghana for under-17 den under-20 levels. He go two African Cup of Nations (2019 den 2021) but he no feature for insyd. He make ein debut give de Ghana national team for June 2018 for friendly match plus Iceland. Na he be de starting goalkeeper for Ghana ein 2022 FIFA World Cup campaign insyd.
Ein honors
Red Bull Salzburg
St. Gallen
Individual
Helen Yawson
Helen Yawson (née Obadagbonyi, dem born am 3 July 1967) be contemporary gospel singer, songwriter den pastor wey base for Ghana insyd.
Ein Life matter
Dem born Helen Yawson for London for 1967 insyd. As she be five years, she go live for Lagos wey dey Nigeria wey she return go London as she be 19 years. Na ein ability for singing insyd be evident from early age secof ein powerful den natural confidence wey she dey take sing.
Nana Oforiatta Ayim
Nana Oforiatta Ayim be Ghanaian writer, art historian den filmmaker.
Ein Background
Dem raise Nana Ofosuaa Oforiatta Ayim for Germany, England, den ein ancestral homeland Ghana. She study Russian den Politics for University of Bristol wey she continue work for de Department of Political Affairs give United Nations for New York. She complete ein master's degree for African Art History insyd for SOAS University of London. Oforiatta Ayim dey cam from sam political family for Ghana insyd, de Ofori-Attas, wey demma power dey span both de traditional den de modern. Na ein maternal grandpoppy be Nana Sir Ofori Atta I, de renowned king of Akyem Abuakwa wey na dem dey hail am as de Louis XIV of Africa, wey na ein great-uncle be J. B. Danquah, de scholar den politician wey give Ghana ein name wey he start de political party wey bring about Independence.
Ein Writing
Bloomsbury Publishing publish ein first novel The God Child for UK for 2019 insyd, de US for 2020 insyd den Penguin Random House for Germany for 2021 insyd. Writer Ayesha Harruna Attah describe de book as "expansive den contemplative debut, themes of art, history, literature, film, den legacy intermingle plus Maya's coming-of-age. For New York Times insyd, Tope Folarin write say: "This is a story that is obsessed with stories; indeed, dem describe 'The God Child' as series of sharply drawn short fictions, each consequential wey dey ein own, each only glancingly connect to de others… As I read dis book, plus all ein leaps for tym den space insyd, I samtyms get de sense say anoda narrative running just dey beneath de surface of de text, sam alternate story wey de characters na adey read about simultaneously dey inhabit. Kojo den Maya demma migrations eventually lead dem back go Ghana, wer na dem dey hope say dem go find material wey dem dey hia complete demma story, for sam years. Sam story wey, like dis one, go illuminate Ghana ein history; sam story wey go coax samtin wey be whole from de broken parts of demma lives." In The Guardian, Sarah Ladipo Manyika write say: "To date, there are only a few works of fiction that explore the African experience within continental Europe and just a handful address the Afro-German experience, so Ayim's book is important in helping to fill this gap. As we hear Maya pondering Goethe's idea of Weltliteratur and reflecting on just how lacking world literature actually is, books such as The God Child have the potential to enrich it and, in Berger's words, bring new ways of seeing."
Ein Art history
Whilst na she dey research for ein master's degree for African Art History insyd, she realise all de terms den concepts wey dem use describe Ghanaian artistic expression be Western ones. Ein research for indigenous concepts lead am go de Ayan, sam form wey dem dey take tell history for Ghana insyd; den de Afahye, sam historical exhibition or Gesamtkunstwerk model. She start dey incorporate them for ein writing insyd for cultural narratives, histories, den institutions wey dey Africa. She dey speak regularly for new models of knowledge den museums, wey devise sam course for dis for de Architectural Association School of Architecture.
For sam interview bi plus de Financial Times, Ayim talk say: "It sometimes feels like everything happens in the diaspora. Dat be important wey we all be part. But now edey hia say we go focus for evolving work wey dey wonna continent insyd." She be de founder of de ANO Institute of Arts & Knowledge wey dey Accra, wey he san talk say "like a lot of people involved in creative work in Ghana den oda parts of Africa, it feels like it's not just enough for us to produce, but that we have to provide the context and the paradigms for that production."
To dis end, she create sam pan-African Cultural Encyclopaedia. The New York Times write say: "The encyclopaedia will consist of an open-source internet platform for documenting past, present and future African arts and culture (starting with Ghana) and eventually will be published in 54 volumes, one for each country. An ambitious undertaking, the Cultural Encyclopaedia aims to change perceptions of the continent and help alleviate the frustration of African cultural producers concerned that their rich histories have been lost or forgotten over the decades because they lack good archives."
She san create sam new type of Mobile Museum. For The Guardian insyd, Charlotte Jansen write say: "Ayim said she started to reflect on de museum model in Africa while working at the British Museum. Struck by how differently African objects were encountered in display cabinets in the UK with how they were actively used in festivals back home, she began to think about how material culture could be preserved and presented in a way that was more in keeping with local traditions." She is using the research gathered through the Mobile Museum to help create a new kind of museum model for the Government of Ghana that, she writes in The Art Newspaper, "honours and takes into account the many spirits of our communities, our environment, and our objects, both at home and those to be returned. A structure that will allow for narratives and exchange with, and across, other parts of the world, on equal terms".
After say she develop de narratives for, wey she curate de first institutional shows of, several Ghanaian artists, wey dey include James Barnor, Felicia Ansah Abban den Ibrahim Mahama, she curate de much acclaimed Ghana Freedom exhibition as Ghana's first ever Pavilion for de 2019 Venice Biennale. Na de pavilion be among de Biennale's most anticipated, wey chaw journalists name de pavilion as a "triumph" den highlight of de Biennale, particularly in tribute to its cultural underpinnings both for de country den de diaspora. The Art Newspaper write say "a palpable sense of pride" permeate de pavilion. Charlotte Higgins of The Guardian write say de pavilion mark sam subtle shift in balance as African national pavilions start dey contest de historic dominance of European pavilions for de Biennale, sam history intertwined plus colonialism.
Ein Films
Nana Oforiatta Ayim cam turn filmmaker afta say she work plus economist Thi Minh Ngo den filmmaker Chris Marker wey dey new translation of ein 1954 film Statues Also Die. Ein films be cross of fiction, travel essay, den documentary wey dem dey show give museums globally. Dese dey include Nowhere Else But Here at The New Museum, Tied and True at the Tate Modern , Jubilee for de Kunsthall Stavanger,  den Agbako for de Los Angeles County Museum of Art (LACMA).
Monday
Monday be de day of de week wey dey between Sunday den Tuesday. Per International Organization for Standardization's ISO 8601 standard, ebi de first day of de week den countries wey dey adopt de "Sunday-first" convention, ebi de second day of de week. Dem get name Monday from Old English Mōnandæg den Middle English Monenday, ein original translation for Latin be lunae "day of de Moon".
Nana Oforiatta Ayim
Ein Awards den honours
Oforiatta Ayim be de recipient of de 2015 Art & Technology Award from LACMA den de 2016 AIR Award, wey dey "seek say ego honour den celebrate extraordinary African artists wey be committed say dem go produce provocative, innovative den socially-engaging work". Dem name one of de Apollo "40 under 40", as "one of de most talented den inspirational young people wey dey drive forward de art world today", sam Quartz Africa Innovator, for "finding new approaches den principles wey go tackle many of de intractable challenges faced for de continent", one of 50 African Trailblazers by The Africa Report, one of 12 African women wey dey make history for 2016 insyd den one of 100 women "wey dey build infrastructure, both literally den metaphorically, for future generations for Africa den Diaspora insyd" for 2020 insyd by OkayAfrica. Na she be Global South Visiting Fellow for University of Oxford. wey she be member of de university's Advisory Council. She receive de Ghana Innovation Award for 2020 insyd den de Woman of te Year Award for Ghana for 2021 insyd. For 2022 insyd, dem award am plus Dan David Prize.
Monica Amekoafia
Monica Amekoafia (dem born am 30 June 1934 – she die 24 June 1990) na she be Ghanaian den de winner of de first edition of Miss Ghana contest for 1957 insyd while she dey represent de Trans-Volta Togoland. Na she be contestant Number 9. Ebi secof am wey dem bell Volta Region people Number 9.
Sanja Nanja
Sanja Nanja (dem born am for February 3, 1968) he bi Ghanaian politician den member for de Eight Parliament for de Fourth Republic of Ghana wey he dey rep Atebubu Amantin Constituency wey dey insyd Bono East Region for de ticket of de National Democratic Congress.
Personal life
Nanja bi Christian (Assemblies of God). He marry wey he gey five kiddies
Early life den education
Nanja dem born am on February 3, 1968. He dey hail from Saboba, ebi a town wey dey for de Northern Region of Ghana. He go University of Ghana wey he obtain ein Bachelor of Arts for Sociology den History insyd 2005.
Politics[edit]
Nanja bi a member of de National Democratic Congress (NDC). Insyd 2012, he go contest for de Atebubu Amantin seat for de ticket of de NDC insyd de sixth parliament for de fourth republic wey he win. Dem elect am plus16,964 votes out of de 34,411 total valid votes cast, equivalent to 49.30%. Nanja no fi maintain ein position for parliament as a Member of Parliament give Attebubu Amantin during de 2016 elections sake of ban wey dem place for ein head top by members wey dey de traditional council insyd ein constituency. De ban wey dem place sake of de way dem talk say he dey insult de queen mother for ein constituency for radio top.
Mamprusi people
History
De Mamprugu Kingdom be de oldest kingdom, e dey pre date all odas by centuries, for de territory wey dem go bell am De Gold Coast afterwards, den subsequently, Ghana. De Great Naa Gbanwah/Gbewah found de kingdom around de 13th century for Pusiga, village 14 kilometres from Bawku, dat be why Mamprusis dey Bawku dema ancestral home. Naa Gbanwaah hin tomb dey Pusiga inside.
Kumbungu District
Kumbungu District be one of de sixteen districts wey dey de Northern Region insyd, Ghana. De district assembly dey de northwest part of de Northern Region wey Kumbungu be ein capital town.
Mamprusi people
History
De kingdom dey span most of de North East, Northern, Upper East den de Upper West Regions for Ghana, portions for Northern Togo, den into Burkina Faso. As consequence, de Mossi King, Moronaba, for Burkina Faso, dey come dis day, symbolically, de Nayiri dey enskinn am – de Mamprugu king. Thus, dem dey establish dis kingdom as de preeminent of hin kind. De kingdom for present-day Ghana inside hin per wey hin relevance den authority dey cut across national boundaries for hin weight top for hin humble supremacy.
Kumbungu District
Originally na e dey formerly part of de then-larger Tolon-Kumbungu District insyd 1988, wey na dem create am from de former West Dagomba District Council, til na dem split de eastern part for de district wey dem create Kumbungu District for 28 June 2012; thus de part wey remain dem rename am cam turn Tolon District.
Progress Party (Ghana)
Na de Progress Party (PP) be de ruling party for Ghana for Second Republic tym insyd (1969 go 1972). For de 29 August 1969 elections insyd, de PP win 105 of de National Assembly ein 140 seats.
Mamprusi people
History
De kingdom name be Mamprugu, de ethnicity be Mamprusi, den de language be Mampruli. Succession come skin be hereditary. Male direct descendants of Naa Gbanwaah per be eligible.
De Mamprusi monarchy traces stories dey trace hin origin to great warrior wey dem dey bell am Tohazie. Tohazie, dey mean de Red Hunter. Na dem dey bell am Red Hunter by hin people sake of he be fair in complexion. Tohazie hin grandson Naa Gbanwaah settle for Pusiga inside wey he establish Mamprugu.
Mamprusi be de eldest for de Mõõre-Gurma (Mole—Dagbamba) ethnic group: Mamprusi, Dagomba, Nanumba, den Moshie.
Culture
Traditional occupations for de Mamprusi dey include farming den raising livestock.
Yaa Asantewaa
Yaa Asantewaa I (dem born am 17 October 1840 – she die 17 October 1921). Na she be Queen Mother for Ejisu wey dey de Ashanti Empire – dat be part of de Ghana wey dey today.
Ebi ein bro Nana Akwasi Afrane Opese (na he be the king of Edwesu), wey appoint am. Ebe ein wey she lead de Ashanti war wey dem dey call am War of the Golden Stool, alias Yaa Asantewaa War of Independence against de British Empire, for 1900 insyd.
Mariam Iddrisu
Mariam Iddrisu be de Mayor (Municipal Chief Executive) of Sagnarigu Municipality wey dey Northern Region of Ghana.
Yaa Asantewaa
Ein life matter
Na she dey exile wey she die for Seychelles insyd 1921. Na de farming job dey go on for am waa, wey she sanso be gud mother. Na she get head, she be politician, she dey fight give people demma rights, she be queen den leader for war. Na people know Yaa Asantewaa secof na she dey command de Ashanti kings wey dey fight against de British people wey wan colonize dem for de Golden Stool war insyd, so say, dem go fyt and protect de Golden Stool.
Mariam Iddrisu
Ein Education
Mariam Iddrisu attend de Ghana Senior High School, Tamale from 1997 dey go 1999. Dem subsequently enroll am for Tamale Technical University (formerly known as de Tamale Polytechnic) wer she obtain HND for Secretaryship den Management from 2001 to 2003. Wey she san obtain Bachelor’s degree in Management Studies for University of Cape Coast (UCC) from 2007 dey go 2009. She later obtain Master of Philosophy degree for Community Health den Development from University of Development Studies, Tamale from 2012 dey go 2014. Ein den Mahama Saaka publish "Patterns and determinants of essential newborn care practices in rural areas of northern Ghana" for 2014 insyd wey na edey de book recommend say make dem extend de country newborn care from medical centre go wider community.
Yaa Asantewaa
Tym before rebellion happen
During ein bro ein reign, Yaa Asantewaa see say de Ashanti Confederacy go thru series of events wey threaten ein future, wey dey include civil war from 1883 cam 1888. Insyd 1894 wen ein bro die, Yaa Asantewaa use ein right as Queen Mother take nominate ein grandson as Ejisuhene. De tym wey de British people sack am(ein grandson) from ein own country as punishment, plus de King of Asante Prempeh I den oda members wey dey de Asante government insyd, Yaa Asantewaa cam be de person wey take up authority for de Ejisu-Juaben area. After dem sack Prempeh I go Seychelles, de British general, Frederick Hodgson, wey be governor for de Gold Coast, say dem for bring de Golden Stool, wey be de symbol of de Asante people. De tin wey he biz, make de members of de Asante government wey lef, start dey talk about how dem go get demma King back. De rest of de members wey remain, no dey gree on de way, dem go try get dema King back; Yaa Asantewaa, wey dey de meeting insyd, tinop den talk to de members of de council say: "How cam people wey be proud den get heart lyk de Asante, go tap den watch as de whitemen take demma kings den chiefs, sanso disgrace dem, dey demand for demma Golden Stool. De Golden Stool only be money give de whitemen; de whitemen search den dig everywer for am. Me ano go bia one predwan give de governor. If ebi you menners, de chiefs wey dey Asante, wey go behave like cowards, wey you no go fyt, you menners for give me your loincloths, wey ago exchange am, give you my underwear(Montu mo danta mma me na monnye me tam)."To show say she mean de war, she take gun, shoot for de men demma front.
De Asante kings select Yaa Asantewaa say, she be de war-leader for de Asante fighting force. Dis be de first den only example wey dem give woman dat role for de Asante people demma history insyd. De war wey dem dey bell am, The Ashanti-British War of the Golden Stool - wey dem sanso dey bell am, de “Yaa Asantewaa War” - na ebi Queen Mother Nana Yaa Asantewaa wey dey front plus army of 5000.
De tins wey happen afta de rebellion
Insyd March 1900, de rebellion make de British people surround de fort wey dey Kumasi. De fort still dey wey dem dey bell am de Kumasi Fort den Military Museum. As de months dey go, de governor for de Gold Coast send force of 1,400 people, say make dem go quench de rebellion. As de fyt dey go on, dem catch Queen Yaa Asantewaa den fifteen of ein close advisers, wey dem ban dem go Seychelles. De rebellion be de final war wey happen for de Anglo-Asante series of wars wey happen for de 19th century insyd. For 1 January 1902, de British take de Asante Empire demma territory, wey dem dey control for almost a century, take add demma own, wey de Asante come change to state wey be controlled den protected by de British crown.
Mariam Iddrisu
Ein Career
Dem san elect am as National Women Caucus President of NALAG ( National Association of Local Authorities of Ghana) from 2019 dey go 2021.
Yaa Asantewaa
De tins wey happen afta de rebellion
Insyd 17 October 1921, Nana Yaa Asantewaa die, de tym she dey exile for Seychelles. Three years after she die, for 17 December 1924 insyd, dem allow make King Prempeh I, den oda Asante members wey dey exile, return to Asante. Na King Prempeh I make sure say, de remains of Nana Asantewaa den de other Asante people wey dem sack den ban, go be returned, so say dem go do proper burial wey dem dey do give royals, give dem. Queen Asantewaa’s ein dream be say, de Asante go be independent from de British demma colonial rule, cam to pass on 6 March 1957, dat be de tym wen de Asante territory wey de British people capture cam gain independence, cam join Ghana. Na Ghana be de first African nation for West Africa wey achieve dis.
Mariam Iddrisu
Ein Career
As Vice-President of de Network of Locally Elected Women of Africa den Mayor she go eThekwini wey dey South Africa for World Congress of United Cities den Local Governments den World Summit of Local den Regional Leaders for 2019. She present for de subject of intergenerational peace den solidarity.
Yaa Asantewaa
Roles wey Asante women dey play for society insyd
Na Nana Yaa Asantewaa dey bab de results of de British Colonial rule waa. Now nu, Ghana people dey see am as queen mother wey she use ein political den social fame help fyt give ein people. De role wey she play, take influence de Ashanti men, so say dem go battle de British check lyk, dat dat be ein function for de Ashanti people demma system, wey women dey hold roles. Na Nana Yaa Asantewaa ein call to women wey dey insyd de Asante Empire be based on de political tins wey dem for do den demma roles for legislative den judicial processes. Na de women be companion for de men wey inherit de stool for de Akan people. Insyd de village, na dem dey select old people wey be leaders for demma mother side as ôdekuro. Na dem dey bell de women mpanyinfo, dem sanso dey bell dem aberewa or ôbaa panyin, wey ebi dem wey dey handle women demma matter. Na every ôdekuro get ôbaa panyin wey dey handle de women matter for de village wey e sanso be member of de village council.
Mariam Iddrisu
Ein Career
She be member of the New Patriotic Party.
Yaa Asantewaa
Roles wey Asante women dey play for society insyd
Na de leader of a division, de ôhene den de leaders of de independent political community, de Amanhene, get demma women wey dem dey bell dem ôhemaa: woman wey she dey rule den sit for demma council. De ôhemaa den ôhene dey share de same blood for demma mummie ein side. Na de person wey dey sit for de female stool top for Kumasi, den de Asantehemaa,, den united Asante, be member of de Kôtôkô Council, de Executive Committee or Cabinet of de Asanteman Nhyiamu, General Assembly of Asante rulers secof na ein husby be former official give de Asantehene. Na women wey tap for de stool top be part of court processes, den making de unmaking of war, den de distribution of land.
Place for history insyd den ein cultural legacy
Rydee, Yaa Asantewaa still be person wey menners dey love for de Asante demma history den de history for Ghana secof de role wey she play wen de British dey colonize Ghana.
Mariam Iddrisu
Ein Family life
She marry plus Alhaji Engr. Mohammed Habib Abdallah wey she get six children.
Yaa Asantewaa
Place for history insyd den ein cultural legacy
Dem make am immortal for dis song insyd: Koo koo hin koo
Mariam Iddrisu
References
Mariam Iddrisu
Yaa Asantewaa
Place for history insyd den ein cultural legacy
Yaa Asantewaa ee!
Obaa basia
Ogyina apremo ano ee!
Waye be egyae
Na Wabo mmode
("Yaa Asantewaa
The woman who fights before cannons
You have accomplished great things
For de year 2000 insyd, dem celebrate Yaa Asantewaa ein accomplishments for one week after 100 years since de tym she die. Dem dedicate museum give am for Kwaso wey dey de Ejisu-Juaben District on 3 August 2000. Unfortunately, for 23 July 2004 insyd; fire catch some of ein tins, plus ein sandals den dress wey she take go battle (dem dey call am batakarikese) wey be displayed for de picture wey dey de top der. Now nu, de Queen-mother wey dey Ejisu be Yaa Asantewaa de second. Dem sanso organize de second Yaa Asantewaa festival in 1-5 August 2006 for Ejisu.
De Yaa Asantewaa center wey dey Maida Vale, west London, be African-Caribbean arts den community center. E get ein name for 1986 insyd.
Ivor Agyeman-Duah do television documentary, wey dem bell am Yaa Asantewaa — The Exile of King Prempeh and the Heroism of An African Queen, wey premier for Ghana insyd 2001.